|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

15.04.2025 г.

**А1 е първият телеком в България, който предлага пълното портфолио от смартустройства на Apple**

* А1 вече предлага пълното портфолио от смартустройства на Apple.
* Потребителите могат да избират от трите най-актуални модела Apple Watch с eSIM – Ultra 2, Series 10 и SE.
* С eSIM потребителите могат да извършват обаждания, да изпращат съобщения и да използват интернет директно от своя смартчасовник.

А1 затвърждава позицията си на технологичен лидер, като вече предлага пълната гама от смартустройства на Apple, включително трите актуални модела [Apple Watch с eSIM – Ultra 2, Series 10 и SE](https://www.a1.bg/apple-watch). Така компанията става единственият телеком в България, на който Apple се доверява за цялостното си смартпортфолио – от iPhone и iPad до Apple Watch и AirPods.

Новината беше обявена по време на специално събитие в магазина на A1 в Paradise Center, на което беше демонстрирано как устройствата на Apple функционират в напълно свързана екосистема. Презентацията беше водена от Александър Колев, мениджър „Управление на продуктовото портфолио и аксесоари“ в А1, който разкри интересни пазарни тенденции и подробности около стратегическото партньорство с Apple – доказателство за доверието между двете компании и общата им мисия да предлагат бъдещето в технологиите още днес.

„Партньорството ни с Apple е основано на споделена визия за бъдещето на свързаността и потребителското изживяване. А1 е единственият телеком в България, който предлага пълното портфолио от смартустройства на Apple – знак за доверие, но и за отговорност. С въвеждането на Apple Watch с eSIM, ние правим още една крачка напред в посока на свободата, мобилността и технологиите, които се адаптират към живота на хората – не обратното“, сподели Александър Колев, мениджър „Управление на продуктовото портфолио и аксесоари“, А1 България.

Наскоро А1 започна да предлага и най-новите таблети на Apple – iPad 11-то поколение и iPad Air с чип M3. iPad 11-то поколение идва с бърз A16 Bionic чип, увеличен базов капацитет от 128 GB и ярък 11-инчов Liquid Retina дисплей от край до край – идеален за продуктивност, творчество и забавление.

iPad Air, създаден специално за Apple Intelligence, идва в два размера – 11 и 13 инча, като разполага с мощен M3 чип и Liquid Retina дисплей с висока резолюция, който гарантира изключителна картина и отзивчивост във всяка задача.

**Свобода без смартфон: Apple Watch с eSIM от А1**

Благодарение на поддръжката на eSIM, потребителите могат да извършват обаждания, да изпращат съобщения (с изключение на SMS и MMS) и да използват мобилен интернет директно от своя смартчасовник. Функцията се активира като Extra SIM към номера за мобилни гласови услуги с абонамент на клиента и изисква най-новите версии на операционната система – iOS 18.4 за iPhone и watchOS 11.4 за Apple Watch.

До 30 септември 2025 г., Extra SIM се предлага с промоционална цена от 0,00 лв. за първите 3 месеца, след което цената е 4,99 лв. на месец, без да се начислява активационна такса.

**Apple Watch Ultra 2** е най-издръжливият смартчасовник, създаван от Apple досега, проектиран за приключения извън рамките на ежедневието – от гмуркане в морските дълбини до преходи в екстремни условия. Той впечатлява с 49-милиметров дисплей с яркост до 3000 нита, корпус от титан Grade 5 и сапфирено покритие. Устройството разполага с мощния чип S9 SiP и 64 GB вътрешна памет, които гарантират висока производителност. Двучестотният GPS (L1 и L5) осигурява прецизна навигация – особено ценна при спорт на открито. Часовникът предлага редица персонализирани тренировъчни режими, а батерията издържа до 36 часа при стандартна употреба и до 72 часа в Low Power Mode.

**Apple Watch Series 10** е най-тънкият модел досега, а неговият Always-On Retina дисплей от край до край, с яркост до 2000 нита, предлага изключително визуално изживяване. Изборът между алуминиев или титаниев корпус в два размера (42 и 46 mm) го правят подходящ както за ежедневието, така и за официални поводи. Сърцето на модела е новият ултраефективен S10 чип, подкрепен от 64 GB вградена памет. Умният часовник е оборудван и с богат набор от спортни режими и функции за здраве и благосъстояние: ЕКГ, измерване на кислород в кръвта, проследяване на телесна температура и предупреждения за сънна апнея. Освен това зарежда до 80% за 30 минути.

**Apple Watch SE** е отличен избор за потребителите, които търсят смартчасовник с ключови функции на достъпна цена. С лек алуминиев корпус, ярък Retina LTPO OLED дисплей до 1000 нита, двуядрен чип S8 и 32 GB памет, моделът осигурява надеждна и бърза работа. Освен това следи активност, сън и сърдечен ритъм, разполага с Fall Detection и поддържа множество тренировъчни режими – включително HIIT, плуване, йога и силови упражнения, а батерията издържа до 18 часа при стандартна употреба.

[Смартчасовниците](https://www.a1.bg/apple-watch) са налични на цени от 579,99 лв. в брой за Apple Watch SE, от 1089,99 лв. за Series 10 и 1689,99 лв. за Ultra 2 с план Unlimited Ultra от телекома.

С избора на Apple устройство и мобилен план от А1, потребителите получават не само достъп до най-новите технологии, но и възможността да ги използват пълноценно, благодарение на най-бързата мобилна мрежа в България според Ookla® Speedtest. Това означава по-бърз достъп до приложения, по-гладко изживяване и по-надеждна връзка навсякъде – предимства, които са от ключово значение в динамичното ежедневие на съвременния потребител.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*